**După melci**

*Ion Barbu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dintr-atatia frati mai mari:

Unii morti,

Altii plugari

Dintr-atatia frati mai mici:

Prunci de treaba,

Scunzi, peltici,

Numai eu rasad mai rău

Dintr-atatia (prin ce har?)

Mă brodisem sui, hoinar.

Eram mult mai prost pe-atunci...

Când Paresim da prin lunci

Cu pietrisul de albine,

Ne parea la toti mai bine:

Tanci ursuzi,

Desculti si uzi

Fetiscane

(Cozi plavane)

Infasate-n lungi zavelci

O porneau în turma bleaga

Să culeaga

Ierburi noi, craite, melci...

Era umed la bordei

Si tuleam si eu cu ei.I

Tot asa o data, iar,

La un sfant prin Faurar

Ori la sfintii Mucenici

Tarla noastra de pitici

Odihnea pe creasta, sus,

- Eu voinic prea tare nu-s.

Rupt din fuga

Subt o gluga

De aluni, pe buturuga

Odihnii

Si eu curand..

Vezi, atunci mi-a dat prin gând

Ca tot stand si alegand

Jos pe vraful de foi ude

Prin lastari si vrejuri crude,

S-ar putea să dau de el,

Melcul prost, incetinel...

In ungher adânc, un gând

Imi soptea ca melcul bland

Din mormant de foi, pe-aproape

Cheama Omul să-l dezgroape...

Si pornii la scotocit

(Cu noroc, căci la-m gasit)

Era tot o mogaldeata

Ochi de bou, dar cu albeata:

Intre el si ce-i afar'

Strejuia un zid de var.

-Ce să fac cu el asa?

Să-l arunc nu îmi venea...

Vream să vad cum se dezghioaca

Pui molatic, din ghioaca :

Vream să vad cum iar invie

Somnoros, din colivie...

Si de-a lungul, pe pământ

M-asezai cuacest descant :

- "Melc, melc,

Cotobelc,

Ghem vargat

Si ferecat;

Lasa noaptea din gaoace,

Melc natang si fă-te-ncoace

Nu e bine să te-ascunzi

Sub paretii grei si scunzi

Printre vreacuri cerne soare,

Colti de iarba pe razoare

Au zvacnit iar muguri noi

Pun pe ramura altoi.

Melc, melc,

Cotobelc,

Iarna leapada cojoace

Si tu singur în gaoace!

Hai, iesi,

Din cornoasele camesi!

Scoate patru firisoare

Stravezii, tremuratoare,

Scoate umede si mici

Patru fire de arnici;

Si agata la festile

Ciufulite de zambile

Sau la fir de margarint

Inzauatul tau argint...

Peste gardurile vii

Dinspre vii,

Ori de vrei si mai la vale,

In tarlale

-Tipareste brau de bale..."

Dupa ce l-am descantat

L-am pus jos

Si-am asteptat...

Inserase mai de-a bine

Crengi uscate peste mine,

Bazaind la vantul stramb

Imi ziceau rastiti din dramb...

Nazdravana de padure

Jumulita de secure,

Scurt, furis

Inghitea din luminis.

Din lemnoase vagauni,

Capcauni

Ii vedeam piezisi cum casca

Buze searbade de iasca;

Si intorsi

Ochi bubosi

Innoptau sub frunti pestrite

De parose

Si barboase

Joimarite.

Si cum stau sub vant si frig

Strans carlig,

-Iscodind cu ochii treji

Mai de sus de brana, drumul

Unde seara tese fumul

Multor mreji;

De sub vreascuri vazui bine

Repezita inspre mine

O gusata cu gateji.

Chiondoras

Cata la cale:

De pe sale,

Când la deal si când la vale,

Curgeau betele taras.

Iar din plosca ei de gusa

De matusa

Un taios, un aspru: hârrsi..

Plans prelung cum scoate fiara,

Plans dogit,

Când un sarpe-i musca ghiara,

Muget aspru si largit

De vuia din funduri seara...

-Mi-a fost frica, si-am fugit!II

Toata noaptea viscoli...

Inca bine n-ajunsesem

Ca porni duium, să vie

O vifornita tarzie

De Paresemi.

Vântura, stârnind gâlceava

Alba pleava;

Si cadeau si maruntei

Bobi de mei...

(Ningea bine, cu temei).

In bordei

Foc vârtos mânca napraznic

Retevei.

Pe coliba singur paznic

M-au lasat c-un vraf de pene...

Rar, le culegeam alene:

Mosul Iene

Razbatea de prin poiene

Să-mi dea genele prin gene.

Si trudie,

Langa vatra prigonit

Privegheam prelung tăciunii...

Umbre dese,

Ca paunii,

Imi roteau pe hornul sui

Leasa ochilor verzui.

Si-mi ziceam în gând:

"Dar el,

Melcul, prost, incetinel?

Tremura-în ghioaca, varga,

Nu cumva un vant să-l sparga:

Roagă vantul să nu-l fure

Si să nu mai biciuiasca

Barbi de muschi, obraji de iasca,

Prin padure.

Roaga vantul să se-ndure"

De la jarul straveziu,

Mai tarziu,

Somnoros venii la geam.

(Era-înalt, nu ajungeam.)

Dar prin sticla petecita,

Dar prin ghiata încâlcita,

Fulgera sul lung de har,

Prapadenia de-afar':

Podul lumii se surpase

Iar pe case,

Pana sus, peste colnic,

Albicioase

Ori foioase

Cadeau cepi de arbagic.

Viu îmi adusei aminte.

Ce-auzisem inainte,

De o noapte intre toate

Urgisita,

Când, pe coate,

Guri spurcate

Suflă vapt

Să dărâme

Din pământ...

Când, pe-un sloi, rupând din pita,

Baba Dochia-învălită

Cu opt sarici

Sta covrig,

Sta, înghite

Si sughite

Si se vaicara

De frig.

- Hei, e noaptea-aceea poate!

Inapoi

La fulgii moi

Cumpenind a somn, pe coate,

Cu tot gandul, sus, la-el,

Soptii:

"Melc incetinel,

Cum n-ai vrut să iesi mai iute!

Nici vifornită, nici mute

Prin paduri nu te-ar fi prins...

Iar acum, când focu-i stins,

Hornul nins,

Am fi doi s-alegem pene

Si alene

Să chemam pe mosul Iene

Din poiene,

Să ne-nchida:

Mie, gene;

Tie,

Cornul drept,

Cel stâng,

Binisor,

Pe când se frâng

Lemne-n crâng,

Melc natâng,

Melc natâng!"III

Dintre pene si cotoare

Gata nins,

Cum mija un pic de soare

Pe întins

(In câmpie

Colilie

Razboind cu lunecusul

Din tăpoi saltând urcusul),

Inaltat la dâmbii prinsi,

Mă-intorsei subt alunis,...

Il zarii langa culcusu-i

De frunzis.

Era, tot, o scorojita

Limba vanata, sucita,

O nuia, ea un hengher

Il tinea în zgarzi de ger!

Zale reci,

Aspre benti ce se-întretaie,

Sus, pe vreascurile seci,

Il prindeau:

O frunza moarta, cu pastaie.

Si pe trupul lui zgarcit

M-am plecat

Si l-am bocit:

- "Melc, melc, ce-ai făcut

Din somn cum te-ai desfacut?

Ai crezut în vorba mea

Prefacuta... Ea glumea!

Ai crezut ca ploua soare,

C-a dat iarba pe razoare,

Ca alunul e un cantec...

- Astea-s vorbe si descantec!

Trebuia să dormi ca ieri,

Surd la cânt si imbieri,

Să tragi alt oblon de var

intre trup si ce-i afar'...

- Vezi?

Iesisi la un descantec;

Iarna ti-a muscat din pântec...

Ai pornit spre lunci si crâng,

Dar pornisi cu cornul stâng,

Melc natâng,

Melc natâng!"

Iar când vrui să-l mai alint

Intinsei o mâna-amara

De plans mult....

si, dârdâind,

Doua coarne de argint

Rasucit, se fărâmară.

Ca e ciunt, nu m-am uitat...

Ci, în punga lui cu bale,

Cu-insutite griji, pe cale

L-am purtat

Leganat:

Punga mica de matasa...

Iar acasa

L-am pus bine

Sus, în pod

(Tot langa mine),

Ca să-i cânt din când în când

Fie tare

Fie-n gând:

"Melc, melc,

Cotobelc,

Ploua soare

Prin fâneturi si razoare,

Lujerii te-asteapta-în crâng

Dar n-ai corn

Nici drept,

Nici stâng;

Sunt în sân la mosul Iene

Din poiene:

Cornul drept,

Cornul stâng...

- Iarna coarnele se frâng,

Melc natâng,

Melc natâng!"